S-703/2012

Mál þetta, sem dómtekið var í dag, var höfðað með 2 ákærum lögreglustjórans á höfuðborgarsvæðinu, dagsettum 9. október og 27. nóvember 2012, á hendur R-kvk-þgf S-kvk-þgf A-kvk-þgf S-kvk-þgf, kt. 000000-0000, Bollagötu 14, Reykjavík. Í fyrri ákærunni er ákærða ákærð „fyrir eftirgreind fíkniefna- og hegningarlagabrot:

I.

Fyrir eftirgreind hegningarlagabrot:

1. Þjófnað og tilraun til þjófnaðar mánudaginn 29. ágúst og föstudaginn 2. september 2011, í félagi við K-kk-þf A-kk-þf V-kk-þf, stolið og gert tilraun til að stela íþróttafatnaði úr versluninni Músík og Sport í Hafnarfirði að söluandvirði 29.970 kr.

2. Þjófnað með því að hafa laugardaginn 31. mars 2012 í Reykjavík stolið hárblásara, sléttujárni, dagbókum, snyrtivörum og drykkjarföngum að söluandvirði 15.682 kr. úr versluninni Hagkaup í Skeifunni.

3. Tilraun til þjófnaðar með því að hafa föstudaginn 22. júní 2012 í Reykjavík í félagi við Ö-kvk-þf S-kvk-þf Á-kvk-þf reynt að stela matvöru að samtals söluandvirði 4.965 kr. úr versluninni Hagkaup í Skeifunni.

II.

Fyrir eftirgreind fíkniefnabrot:

Vörslur og meðferð ávana- og fíkniefna með því að hafa laugardaginn 12. nóvember 2011 haft í vörslum sínum 8.97 g af hassi sem lögreglan fann við leit í tösku ákærðu og lagði hald á.

Teljast brot 1. og 2. lið I. kafla varða við 1. mgr. 244. gr. almennra hegningarlaga nr. 19/1940 auk þess sem brot í 1. lið og 3. lið telst varða við 1. mgr. 244. gr. sbr. 1. mgr. 20. gr. sömu laga og telst brot í II. kafla varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Er þess krafist að ákærða verði dæmd til refsingar, til greiðslu alls sakarkostnaðar og að framangreind fíkniefni sem lögregla lagði hald á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Í síðari ákærunni er ákærða ákærð „fyrir umferðalagabrot á Ísafirði með því að hafa þriðjudaginn 14. ágúst 2012 ekið bifreiðinni MK-346 svipt ökurétti suður Fjarðarstræti, á vegarkafla við Fjarðarstræti 6, uns lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 3. gr. laga nr. 24/2007.

Þess er krafist að ákærða verði dæmd til refsingar og til greiðslu alls sakarkostnaðar.“

Ákæruvaldið féll frá ákæru samkvæmt 2. lið í fyrri ákærunni.

Ákærða hefur fyrir dómi skýlaust játað að hafa framið brot þau sem henni eru gefin að sök í ákærunum, eins og fyrri ákærunni hefur verið breytt, og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin sem eru réttilega færð til refsiákvæða í ákærunum.

Á árunum 2002 til 2011 hefur ákærða 6 sinnum verið sektuð fyrir umferðar- og fíkniefnalagabrot, síðast 5. september 2011. Refsing hennar nú verður ákveðin með hliðsjón af 77. og 78. gr. almennra hegningarlaga og er hún hæfilega ákveðin 30 daga fangelsi sem bundin skal skilorði eins og í dómsorði segir. Upptæk skulu vera 8.97 g af hassi. Loks verður ákærða dæmd til að greiða sakarkostnað og málsvarnarþóknun skipaðs verjanda síns að meðtöldum virðisaukaskatti eins og í dómsorði segir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, R-kvk-nf S-kvk-nf A-kvk-nf S-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Upptækt skal vera 8.97 g af hassi.

Ákærða greiði 25.100 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur.

A-kk-nf Í-kk-nf